Diari Oficial de la Generalitat Valenciana


Sumari del DOGV 3558, del 11-08-1999 (1999/6634)

RESOLUCIÓ de 6 de juliol de 1999, de la Direcció General d’Ordenació i Innovació Educativa, per la qual s’aproven determinats projectes editorials per a Educació Primària i s’autoritza l’ús dels materials curriculars corresponents en centres docents públics i privats de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3558

Data del DOGV
:   11-08-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/6634


Data del document
:   06-07-1999

Organisme emissor
:   Conselleria de Cultura, Educació i Ciència

Tipus de document
:   Resolució

Descriptors 

:   * material d'ensenyament
    * ensenyament públic
    * editorial
    * ensenyament primari
    * ensenyament privat

RESOLUCIÓ de 6 de juliol de 1999, de la Direcció General d'Ordenació i Innovació Educativa, per la qual s'aproven determinats projectes editorials per a Educació Primària i s'autoritza l'ús dels materials curriculars corresponents en centres docents públics i privats de la Comunitat Valenciana. [1999/M6634]
  
El Decret 187/1994, de 13 de setembre (DOGV del 22), del Govern Valencià, regula la supervisió dels materials didàctics curriculars per als ensenyaments de règim general establix en la Llei Orgànica 1/1990, de 3 d'octubre, d'Ordenació General del Sistema Educatiu, així com el seu ús en els centres docents. Este decret determina com a objecte de supervisió els projectes editorials i definix els requisits que han de tindre per a la seua aprovació, la qual cosa implicarà l'homologació dels materials didàctics curriculars que resulten del seu desenrotllament perquè puguen ser utilitzats en centres docents públics i privats.
  
L'article 6 de l'Ordre de 16 de desembre de 1994, de la Conselleria d'Educació i Ciència, (DOGV del 3 de febrer de 1995) pel qual es desplega el Decret 187/1994, establix que correspon al director general d'Ordenació i Innovació Educativa, a través d'una resolució, aprovar els projectes editorials i homologar els materials que els despleguen.
  
En virtut d'això, vistos els projectes editorials presentats a supervisió i els informes del Servei d'Ordenació Acadèmica, aquesta direcció general resol:
  
Primer
  
Queden aprovats, per a l'Educació Primària, els projectes editorials supervisats que es citen en l'annex, i homologats els materials didàctics curriculars que resulten del seu desenrotllament per a la utilització en els centres docents públics i privats de la Comunitat Valenciana.
  
Segon
  
Els materials curriculars que resulten dels projectes editorials hauran de reflectir l'autorització en els termes següents: «Material didàctic curricular homologat per a ... (cicle o curs) de l'Educació Primària, elaborat segons el projecte editorial aprovat per la Resolució de 12 de juliol de 1999, de la Direcció General d'Ordenació i Innovació Educativa, de la Conselleria d'Educació i Ciència».
  
Tercer
  
A petició dels representants de l'Editorial Edicions SM, queden autoritzades les modificacions propostes en el projecte Caputxeta per al primer cicle d'Educació Primària, que presenten esta nova edició les àrees de forma independent i la denominació correspon al nom de Projecte Papelo. Esta nova edició compren les següents materials:
  
Papelo Llengua 1r i 2n, Educació Primària.
  
Papelo Matemàtiques 1r i 2n, Educació Primària.
  
Papelo Coneixement del Medi 1r i 2n, Educació Primària.
  
La nova presentació per àrees no substituix la globalitzada, sinó que conviurà amb ella.
  
Contra esta resolució, que no esgota la via administrativa, els interessats podran interposar recurs d'alçada davant l'òrgan que va dictar l'acte o el superior jeràrquic en el termini d'un mes a comptar des de l'endemà de la seua publicació en el Diari Oficial de la Generalitat Valenciana. Tot això de conformitat amb el que disposen els articles 107, 114 i 115 de la Llei de Règim Jurídic de les Administracions Públiques i del Procediment Administratiu Comú.
  
València, 6 de juliol de 1999.- El director general d'Ordenació i Innovació Educativa i Política Lingüística: Josep Vicent Felip i Monlleó.
  
ANNEX
  
Editorial: Richmond Publishing /Santillana; projecte editorial: Good Times 3r i 4t; etapa: Educació Primària; cicle: tercer; àrea: Llengua Estrangera, Anglés.
  
Editorial: Marfil, SA; projecte editorial: Bat i Bull; versió lingüística: valenciana; etapa: Educació Primària; cicle: primer; cursos: 1r i 2n àrea: Valencià: Llengua i Literatura.0
  
Editorial: Tandem; projecte editorial: Valencià; versió lingüística: valenciana; etapa: Educació Primària; cicle: primer; cursos: 1r i 2n; àrea: Valencià; Llengua i Literatura.
  
Editorial: Ediciones SM; projecte editorial: Taller de Música - Comunitat Valenciana 1r i 2n; versió lingüística: castellà.; etapa: Educació Primària; cicle: primer; cursos: 1r i 2n; àrea: Educació Artística: Música.
  
Editorial: Ediciones SM; projecte editorial: Mundo para Todos / Món per a Tots; versió lingüística: valenciana; etapa: Educació Primària; cicle: tercer; cursos: 5é i 6é de primària, àrea: Matemàtiques i Coneixement del Medi Natural, Social i Cultural.
  
Editorial: Alhambra Loghman; projecte editorial: Música; versió lingüística: castellà.; etapa: Educació Primària; cicle: primer; cursos: 1r i 2n; àrea: Educació Artística: Música.
  
Editorial: Heinemann, SA.; projecte editorial: Super Bus 1 i 2; versió lingüística: castellà; etapa: Educació Primària; cicle: primer; cursos: 1r i 2n; àrea: Llengua Estrangera: Anglés.
  
Editorial: Voramar Santillana, projecte editorial Alimara 2000; versió lingüística: Valenciana, etapa: Educació Primària; cicle: tercer, curso 5éi 6é, àrea: Valenciana: Llengua i Literatura.
  
Editorial: San Pablo Comunicación SSP, projecte editorial: Música 1 i 2; versió lingüística: castellà; etapa: Educació Primària; cicle: primer; cursos: 1r i 2n; àrea: Educació Artística: Música.
  
Editorial Vicens Vives, projecte editorial : Medi Vicens - Vives, versió lingüística valenciana, etapa: Educació Primària; cicle: primer; cursos 1r i 2n , àrea: coneixement del medi natural, social i cultural.
  
Editorial Vicens Vives, projecte editorial: Zapín, etapa: Educació primària; cicle: primer; cursos 1r i 2n, àrea: castellà, Llengua i Literatura.